Diari Oficial de la Generalitat Valenciana


Sumari del DOGV 2841, del 04-10-1996 (1996/839449)

ACORD de 24 d'abril de 1996, de la Comissió Territorial d'Urbanisme de València, per la qual es va aprovar definitivament la modificació del Pla Parcial L'Horteta 2, de Rafelbunyol.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839449


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, per la qual es va aprovar definitivament la modificació del Pla Parcial L'Horteta 2, de Rafelbunyol.   
La Comissió Territorial d'Urbanisme de València, en la sessió de 24 d'abril de 1996, va prendre l'acord següent:  
Vist l'expedient tramés per l'Ajuntament de Rafelbunyol que fa referència a la modificació del Pla Parcial L'Horteta-2, i de conformitat amb els següents  
Antecedents de fet  
Primer  
El Ple de l'Ajuntament va sotmetre a informació pública el projecte el 5 de desembre de 1995. No s'hi va presentar cap al·legació i va ser aprovat provisionalment pel mateix organisme el 26 de febrer de 1996.  
Segon  
El projecte consta de memòria informativa i justificativa i plànols d'informació i d'ordenació, amb la qual cosa es compleix el que estableixen els articles 27 i 28 de la Llei Reguladora de l'Activitat Urbanística.  
Tercer  
En l'expedient consta la petició d'informe que l'Ajuntament va fer al Consell Metropolità de l'Horta, de 2 de febrer de 1996. El 12 d'abril l'Ajuntament va trametre l'informe del Consell Metropolità de l'Horta, emés en sentit favorable.  
Quart  
Rafelbunyol té normes subsidiàries, aprovades per la Comissió Territorial d'Urbanisme de València, en la sessió de 7 de novembre de 1995. També està aprovat definitivament el Pla Parcial L'Horteta-2, el 18 d'abril de 1995.  
Cinqué  
La finalitat d'aquesta modificació és la reubicació dels equipaments socials i comercials del pla parcial dins de la mateixa illa. Es manté la superfície de l'equipament social, però se n'incrementa la del comercial, que passarà de tenir 3.032 m2 a tenir-ne 4.000.  
La justificació de la modificació es basa en la major facilitat en la gestió que aquest canvi aporta a l'execució del pla parcial.  
Fonaments de dret  
Primer  
L'expedient ha sigut tramés en triple exemplar, diligenciat com cal, per la qual cosa està complet. S'ha tramitat d'acord amb el que estableix l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb la disposició transitòria primera del mateix text legal.  
Segon  
La Comissió Territorial d'Urbanisme és l'òrgan competent per a aprovar modificacions relatives als plans parcials que no tenen cèdula d'urbanització i afecten l'ordenació urbanística ja aprovada pels òrgans de la Generalitat, en virtut de l'article 54.1.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
En vista de tot això, la Comissió Territorial d'Urbanisme de València acorda:  
Aprovar definitivament la modificació del Pla Parcial L'Horteta 2, de Rafelbunyol.  
L'Ajuntament de Rafelbunyol haurà de notificar el contingut d'aquest acord a totes les persones interessades en l'expedient de referència.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta publicació.  
Tot això, sense perjudici que s'hi puga interposar qualsevol altre recurs que s'estime oportú.  
   
València, 24 d'abril de 1996.- El secretari de la Comissió Territorial d'Urbanisme: José Manuel Palau Navarro.